Ar jūsų kinas draugas yra kada nors paklausęs:
„Koks tavo zodiako ženklas?“
Negalvokit, kad tenori paplepėti.
Jei pasakysit: „Aš – beždžionė.“
Jie iš karto žinos,
kad jums 24, 36, 48 ar 60 metų.
(Juokas.)
Domėjimasis zodiako ženklu yra mandagus klausimas apie amžių.
Atskleisdami savo zodiako ženklą, jūs esate įvertinami.
Susidaroma nuomonė apie tai, ar esate sėkmingi,
jūsų asmenybę, karjeros perspektyvas
ir kaip jums seksis konkrečiais metais.
Jei atskleisite savo ir partnerio zodiako ženklus,
savo galvoje jie nusipieš jūsų asmeninio gyvenimo paveikslą.
Galbūt jūs netikite kinų zodiaku.
Kadangi ketvirtis pasaulio gyventojų yra jo veikiami,
būtų protinga kažką su tuo daryti.
Tai kas konkrečiai yra kinų zodiakas?
Dauguma vakariečių prisimena graikų ir romėnų zodiaką,
kur ženklai padalyti į 12 mėnesių.
Kinų zodiakas yra kitoks.
Tai – 12 metų ciklas, pavadintas gyvūnų vardais,
pradedant žiurke ir baigiant kiaule
ir visiškai nesusijęs su žvaigždynais.
Tarkim, jei gimėte 1975 m., jūs esate triušis.
Ar čia matote savo zodiako ženklą?
Mūsų protėviai kinai sudarė itin sudėtingą teorinę sistemą,
paremtą in ir jang, penkiais elementais ir 12 zodiako gyvūnų.
Per tūkstančius metų
ši populiari kultūra veikė svarbiausius žmonių sprendimus,
tokius kaip vardo davimas, santuoka, gimdymas ir tarpusavio santykiai.
Kai kurios išvados yra tikrai nepaprastos.
Kinai tiki, kad kai kurie gyvūnai sutaria geriau nei kiti.
Taigi, tėvai renkasi konkrečius metus susilaukti vaikų,
nes tiki, kad tinkamo derinio gyvūnų komanda
atneš šeimai gerovę.
Mes remiamės zodiako ženklais net pradėdami romantiškus santykius.
Aš esu kiaulė. Man turėtų geriausiai sektis su tigrais, ožkomis ir triušiais.
Kinai tiki, kai kai kurie gyvūnai yra tikri priešai.
Kaip kiaulė, aš turėčiau būti atsargi su gyvatėm.
Pakelkit ranką, kas esat gyvatė.
Pasikalbėkim vėliau.
(Juokas.)
Mes tikime, kad vieni gyvūnai yra laimingesni už kitus,
pavyzdžiui drakonas.
Skirtingai nuo vakarietiškos tradicijos
kinų drakonas yra jėgos, stiprybės ir turtų simbolis.
Visi svajoja susilaukti vaiko drakono.
Džeko Ma tėvai matyt labai didžiavosi.
Ir jie nėra vieninteliai.
2012 m., drakono metais
gimstamumas Kinijoje, Honkonge ir Taivane
pakilo 5 procentais.
Tai reiškia dar vienu milijonu kūdikių daugiau.
Dar tradicija pirmenybę teikti berniukams,
berniukų ir mergaičių proporcija tais metais buvo 120 prie 100.
Kai tie berniukai drakonai užaugs,
jie susidurs su žiauresne konkurencija meilės ir darbo srityse.
Anot BBC ir Kinijos vyriausybės spaudos pranešimo,
2015 m. sausį stipriai išaugo Cezario pjūvių skaičius.
Kodėl?
Tai buvo paskutinis arklio metų mėnuo.
Taip atsitiko ne dėl meilės arkliams,
o tam, kad išvengtų nelaimingų kūdikių ožkų.
(Juokas.)
Jei esat ožka, nesijauskit blogai.
Tai yra vaikai ožkos.
Man jie neatrodo nevykėliai.
(Juokas.)
Tigras – taip pat nepageidaujamas gyvūnas
dėl savo nepastovaus charakterio.
Daugelyje Kinijos regionų tais metais gimstamumas sumažėjo.
Galbūt reiktų į zodiaką reaguoti priešingai,
nes tie gimę tigrais ir ožkomis susidurs su mažesne konkurencija.
Galbūt jie yra tie laimingieji.
Aš peržiūrėjau 300 turtingiausių pasaulio žmonių sąrašą pagal Forbes
ir įdomu tai, kad
labiausiai nepageidaujami gyvūnai, ožka ir tigras,
yra lentelės viršuje,
aukščiau net už drakoną.
Galbūt reiktų manyti,
kad yra geriau turėti mažesnę konkurenciją.
Paskutinis, bet įdomus dalykas:
daug kinų priima investicinius sprendimus
remdamiesi zodiako ženklo rodikliu.
Nors zodiako ženklo tradicija ir tikėjimas juo
egzistuoja virš tūkstančio metų,
mada naudotis juo priimant svarbius sprendimus
atsirado tik prieš kelis dešimtmečius.
Mūsų protėviai buvo labai užsiėmę kovodami su skurdu, sausra,
badu, riaušėmis, ligomis ir pilietiniu karu.
Ir pagaliau, kinai turi laiko, turto ir technologijų,
kad susikurtų idealų gyvenimą, kurio visada troško.
Kolektyvinis 1,3 milijardo žmonių sprendimas
sukėlė ekonomikos svyravimus ir paklausą viskam,
nuo sveikatos ir švietimo
iki nekilnojamo turto ir plataus vartojimo prekių.
Kadangi Kinija vaidina svarbų vaidmenį pasaulinėje ekonomikoje ir geopolitikoje,
sprendimai, priimti remiantis zodiaku ar kitomis tradicijomis,
paveikia visą pasaulį.
Ar čia yra beždžionių?
2016 m. yra beždžionės metai.
Beždžionės yra protingos, smalsios, kūrybingos ir išdykusios.
Ačiū.
(Plojimai.)